 Aadan Axmed Cilmi Dhoolayare, oo Kalsan TV wareysi gaar ah siiyey ayaa sidoo kale ka hadlay Xisbiyada, waxaanu tilmaamay inay Xisbiyadu yihiin Xisbiyo Qaran, balse ay dadka qaar u haystaan inay iyagu leeyihiin, waxaanu Madaxweynaha kula taliyey inuu Xisbiyada ku soo celiyo nidaamkii Dimuqraadiyada, waxaanu yidhiMadaxweynuhu wali muu dhamaystirin Xukuumaddii, oo xubnihii ugu muhiimsanaa iyo rukumadii dhexe oo dhami Xukuumadda wey ka maqan yihiin, imikana waxa laga jooga laba bilood, ilaa Doorashadii, waxaan filaayey Madaxweynuhu inuu tamar badan u hayo sidii uu dalkan u dhaqaajin lahaa, laakiin ilaa imika Xukuumaddii muu dhamaystiran, wakhti baa socda, wakhti baa gurmaya, Xukuumadduhu markay cusub yihiin waxa wanaagsan inay dhiiradaan, ee Madaxweynaha wakhti badan inay ka qaadato maan filayn dhamaystirka Xukuumaddiisa, waayo Badhasaab ha ahaado, Agaasime guud ha ahaado, nin kastaaba wuxuu is leeyahay miyaa lagu bedeli, miyaa lagu joojin, markaas shaqo inay Wasaaraddaha laftooda uga socotaa wey adag tahay 